钦定古今图书集成/明伦汇编/氏族典/第518卷 > 《凌迪知万姓统谱》 > 葛镛
## 钦定古今图书集成/明伦汇编/氏族典/第518卷 > 《凌迪知万姓统谱》 > 葛镛

按《万姓统谱》：镛字文振，为南京大理评事，外柔内严，
审于谳狱。尝鞫盗，疑其冤，以白寺长，已而果获真盗。
又有丐者薛、李二人共强乱良人妇，妇被辱，自经，里
人王亮奋义击杀之。吏逮捕引伏，台部皆允。及镛阅
案，讶曰：“薛、李罪不容诛，亮为匹妇复仇，情可原也。”竟
免亮死。他所辨雪冤类此。